Na temelju članka 40. i 41. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 i 57/22 ) i članka 50. Statuta Dječjeg vrtića „Ogledalce“, Upravno vijeće Dječjeg vrtića Ogledalce Ernestinovo na svojoj 27. sjednici održanoj dana 27. srpnja 2022. godine, uz prethodnu suglasnost Općinskog vijeća Općine Ernestinovo , KLASA:601-02/22-02/5, URBROJ: 2158-19-01-22-1 od 25. srpnja 2022. godine donijelo je

**PRAVILNIK**

**o plaćama, naknadi plaće i drugim materijalnim pravima radnika**

**zaposlenih u Dječjem vrtiću Ogledalce Ernestinovo**

**Članak 1.**

Ovim Pravilnikom o plaćama, naknadama plaće i drugim materijalnim pravima radnika zaposlenih u Dječjem vrtiću ''Ogledalce'' ( u daljem tekstu: Pravilnik ) uređuju se prava radnika na određenu plaću, dodatke na plaću, uvećanje plaće, naknade plaće i druga materijalna prava.

Riječi i pojmovi koji se koriste u ovom Pravilniku, a koji imaju rodno značenje, bez obzira jesu li korišteni u muškom ili ženskom rodu odnose se jednako na muški i ženski rod.

**Članak 2.**

Plaću radnika čini osnovna plaća i dodaci na plaću. Osnovna plaća je umnožak koeficijenata složenosti poslova radnog mjesta na koje je radnik raspoređen i osnovice za izračun plaće, uvećane za 0,5% za svaku navršenu godinu radnog staža.

Koeficijent pripravnika izjednačen je s koeficijentom odgojitelja.

Visinu osnovice za izračun plaće utvrđuje odlukom Upravno vijeće Dječjeg vrtića ''Ogledalce'' Ernestinovo (dalje: Vrtić) .

Na utvrđivanje i obračun plaća, naknada i drugih prihoda radnika dječjih vrtića, koji su u vlasništvu jedinice lokalne i područne (regionalne) samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za radnike, sukladno članku 51. Zakon o predškolskom odgoju i obrazovanju (NN 10/97, 107/07, 94/13, 98/19 i 57/22).

**Članak 3.**

Koeficijenti za obračun plaće:

|  |  |
| --- | --- |
| Radno mjesto | Koeficijent |
| **Ravnatelj:**  – završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:  a) sveučilišni diplomski studij ili  b) integrirani preddiplomski i diplomski sveučilišni studij ili  c) specijalistički diplomski stručni studij ili  d) preddiplomski sveučilišni studij za odgojitelja ili  e) stručni studij odgovarajuće vrste, odnosno studij odgovarajuće vrste | 1.700  1,599 |
| **Pedagog:**  - profesor pedagogije ili diplomirani pedagog,  završen diplomski sveučilišni studij ili  diplomski specijalistički studij odgovarajuće  vrste. | 1,500 |
| **Psiholog:**  - profesor psihologije ili diplomirani psiholog,  završen diplomski sveučilišni studij ili  diplomski specijalistički studij odgovarajuće  vrste. | 1,500 |
| **Edukacijski rehabilitator**  - završen diplomski sveučilišni studij ili diplomski specijalistički studij – magistar, edukacijske rehabilitacije, prof. rehabilitator, prof. defektologije ili dipl. defektolog | 1,500 |
| **Logoped/Defektolog**  - profesor logopedije/defektologije ili diplomirani logoped/defektolog, završen diplomski sveučilišni studij ili diplomski specijalistički stručni studij logopedije/defektologije | 1,500 |
| **Suradnik za engleski jezik**:  - završen preddiplomski sveučilišni studij ili stručni studij u djelatnosti predškolskog odgoja, kao i osoba koja je završila sveučilišni diplomski studij ili specijalistički studij u djelatnosti predškolskog odgoja uz odgovarajuću edukaciju iz engleskog jezika | 1,500 |
| **Suradnik za dramsko-scensku radionicu:**  - završen diplomski sveučilišni studij ili dodiplomski sveučilišni studij, ili integrirani preddiplomski i diplomski sveučilišni studij studijski program i smjer hrvatski jezik i književnost/kroatistika/učiteljski studij s pojačanim programom iz nastavnog predmeta hrvatski jezik ili gluma i/ili lutkarstvo ili profesor hrvatskog jezika | 1,500 |
| **Zdravstveni voditelj (viša medicinska sestra):**  - preddiplomski sveučilišni ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i osoba koja je završila sveučilišni diplomski studij ili specijalistički studij sestrinstva | 1,500 |
| **Odgojitelj:**  a) preddiplomski sveučilišni studij,  b) preddiplomski stručni studij,  c) studij kojim je stečena viša stručna sprema u skladu s ranijim propisima,  d) diplomski sveučilišni studij,  e) specijalistički diplomski stručni studij | 1,205 |
| **Voditelj računovodstva :**  -završen sveučilišni diplomski studij ili  specijalistički studij odgovarajuće vrste,  odnosno studij odgovarajuće vrste kojim je  stečena visoka ili viša stručna sprema u skladu s ranijim  propisima. | 1,205 |
| **Tajnik :**  -završen sveučilišni diplomski studij ili  specijalistički studij odgovarajuće vrste,  odnosno studij odgovarajuće vrste kojim je  stečena visoka ili viša stručna sprema u skladu s ranijim  propisima. | 1,150 |
| **Računovodstveni djelatnik:**  -završena odgovarajuća srednja škola kojom je stečena srednja stručna sprema ili sveučilišni preddiplomski studij kojim je stečena viša stručna sprema | 1,1 |
| **Spremač/ica-servir/ka-**  -niža stručna sprema ili osnovna škola | 0,84 |

**Članak 4.**

Plaća i naknada plaće se za prethodni mjesec isplaćuje najkasnije do petnaestog dana u idućem mjesecu.

Plaća i naknada plaće u smislu ovoga Pravilnika su plaća i naknada plaće u bruto iznosu.

**Članak 5.**

Radnik ima pravo na naknadu plaće u punom iznosu radi:

- godišnjeg odmora,

- plaćenog dopusta,

- državnih blagdana i neradnih dana utvrđenih zakonom,

- za vrijeme privremene spriječenosti za rad zbog povrede na radu ili profesionalne bolesti,

- za vrijeme prekida rada do kojega je došlo bez njegove krivnje,

- za vrijeme prekida rada do kojega je došlo zbog uznemiravanja ili spolnog uznemiravanja.

U slučaju odsutnosti radnika s posla zbog bolovanja do 42 dana radniku pripada naknada plaće najmanje u visini 80 % od njegove plaće ostvarene u mjesecu neposredno kada je počeo s bolovanjem.

**Članak 6.**

Nadoknada plaće iz članka 5. ovoga Pravilnika isplaćuje se radniku u vrijeme isplate plaća.

**Članak 7.**

Vrtić će isplatiti radniku dodatke na plaću, povećanu plaću za :

- prekovremeni rad 50 % ,

- rad subotom 25 % ,

- rad nedjeljom 35 %,

- za rad noću 40 %,

Pod noćnim radom razumijeva se vrijeme od 22 sata do 6 sati narednog dana.

**Članak 8.**

Radnik ima pravo odlukom ravnateljice, a sukladno financijskim mogućnostima vrtića te usvojenog financijskog plana, na:

1. novčanu nadoknadu za otpremninu kod odlaska u mirovinu,

2. dar djetetu do 15 godina starosti,

3. regres za godišnji odmor,

4. jubilarnu nagradu,

5. pomoć u slučaju smrti člana obitelji,

6. božićnicu,

7. uskrsnicu.

Vrtić će sukladno financijskim mogućnostima i usvojenom financijskom planu, odlukom ravnateljice isplatiti zakonom predviđenu naknadu za troškove prijevoza na posao i s posla, terenski dodatak, korištenje osobnog automobila, potporu zbog invalidnosti, odvojeni život od obitelji ( u visini zakonom utvrđenog neoporezivog iznosa naknada, potpora, nagrada, dnevnica i otpremnina ) i sl.

Novčane naknade mogu se isplatiti do visine neoporezivog dijela dohotka, odnosno do visine naknade koju će osnivač isplatiti svojim radnicima.

Radniku se isplaćuje jubilarna nagrada za radni staž u djelatnosti predškolskog odgoja i obrazovanja za

- 10 godina radnog staža,

- 15 godina radnog staža,

- 20 godina radnog staža,

- 25 godina radnog staža,

- 30 godina radnog staža,

- 35 godina radnog staža,

- 40 godina radnog staža i svakih narednih 5 godina radnog staža.

**Članak 9.**

Računovodstvo Vrtića dužno je radniku prigodom isplata prava uređenih ovim Pravilnikom uručiti obračun iz kojega je vidljivo kako su utvrđeni iznosi plaće, nadoknade plaće i drugih nadoknada.

**Članak 10.**

Ako Vrtić na dan dospjelosti ne isplati plaću, naknadu plaće ili otpremninu ili ih ne isplati u cijelosti, dužan je do kraja mjeseca u kojem je dospjela isplata plaće, naknada plaće ili otpremnine radniku dostaviti obračun iznosa koje je bio dužan isplatiti.

**Članak 11.**

Općinsko vijeće Općine Ernestinovo mora dati suglasnost na ovaj Pravilnik, prije donošenja istoga na sjednici Upravnoga vijeća.

**Članak 12.**

Ovaj Pravilnik stupa na snagu danom objave na oglasnoj ploči Dječjeg vrtića Ogledalce Ernestinovo.

**Članak 13.**

Stupanjem na snagu ovog Pravilnika prestaje važiti Pravilnik o plaćama, naknadi plaće i drugim materijalnim pravima radnika zaposlenih u Dječjem vrtiću Ogledalce Ernestinovo usvojen dana 27. siječnja 2022. godine.(„Službeni glasnik Općine Ernestinovo“, br. 1/22, 2/22 i 3/22).

Predsjednik Upravnog vijeća

Damir Matković, mag. iur.

Na ovaj Pravilnik o plaćama, naknadi plaće i drugim materijalnim pravima radnika zaposlenih u Dječjem vrtiću Ogledalce Ernestinovo, Općinsko vijeće Općine Ernestinovo dalo je prethodnu suglasnost svojom Odlukom KLASA: 601-02/22-02/5, URBROJ: 2158-19-01-22-1 od 25.srpnja 2022.godine.

Ovaj Pravilnik je objavljen na oglasnoj ploči Vrtića dana 27.srpnja 2022.godine, a stupio je na snagu danom objave.

RAVNATELJICA

Monika Miškić

KLASA:003-05/22-01/1

URBROJ:2158-109-02-22-1

Ernestinovo, 27. srpnja 2022. g.